MINISTERSTVO ZDRAVOTNÍCTVA
SLOVENSKEJ REPUBLIKY
__________________________________
Číslo:  

Materiál na rokovanie 
Legislatívnej rady vlády 
Slovenskej republiky 

N á v r h

nariadenia vlády Slovenskej republiky o ochrane zdravia pred účinkami elektromagnetických polí pri práci
												´

Podnet:

§ 2 ods. 1 písm. e) zákona č. 19/2002 Z.z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov		Obsah materiálu:

1.	Návrh nariadenia vlády

Predkladá:

Rudolf Zajac
minister zdravotníctva
Slovenskej republiky

Bratislava 30. júna 2005 

	
		
Návrh
NA R I A D E N I E  V L Á D Y
Slovenskej republiky
z ……..2005

o ochrane zdravia pred účinkami elektromagnetických polí pri práci

	Vláda Slovenskej republiky podľa § 2 ods. 1 písm. e) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov nariaďuje:

PRVÁ ČASŤ
VŠEOBECNÉ USTANOVENIA

§ 1
Predmet úpravy

(1)	Toto nariadenie ustanovuje požiadavky na ochranu zamestnancov pred rizikami pre ich zdravie a bezpečnosť a na predchádzanie takýmto rizikám, ktoré vznikajú alebo môžu vzniknúť z ich expozície elektromagnetickým poliam (0 Hz až 300 GHz). Požiadavky sa týkajú ochrany zdravia a bezpečnosti zamestnancov pred v súčasnosti známymi nepriaznivými účinkami krátkodobej expozície na ľudský organizmus, ktorá sú spôsobené cirkuláciou (?) indukovaných prúdov a absorpciou energie rovnako ako aj kontaktnými prúdmi. Netýkajú sa účinkov v dôsledku ich dlhodobého pôsobenia ani nebezpečia, ktoré môže vznikať pri kontakte s neizolovaným (?) vodičom.

(2)	Požiadavky tohto nariadenia sa vzťahujú na všetky činnosti, pri ktorých zamestnanci sú alebo môžu byť exponovaní elektromagnetickým poliam v súvislosti s ich prácou.

(3)	Na celú oblasť uvedenú v odseku 1 sa vzťahujú ustanovenia všeobecne záväzného právneho predpisu 1)bez toho, aby boli dotknuté prísnejšie alebo špecifickejšie ustanovenia tohto nariadenia vlády.

§ 2
Definície pojmov

Na účely tohto nariadenia sú fyzikálne parametre, používané na zisťovanie a posudzovanie rizika vyplývajúceho z pôsobenia hluku, definované:

(a)	elektromagnetické polia: statické a časovo premenné elektrické, magnetické a elektromagnetické polia s frekvenciami do 300 GHz;

(b)	limitné hodnoty expozície: limitné hodnoty expozície elektromagnetickým poliam sú stanovené na základe dokázaných účinkov na zdravie a na základe biologických porovnávaní (?). Súlad s týmito limitnými hodnotami zaručuje, že zamestnanci exponovaní elektromagnetickými poliam  sú chránení proti všetkým doteraz známym škodlivým účinkom na zdravie;

(c)	akčné hodnoty expozície: veľkosť priamo merateľných parametrov, vyjadrená v pojmoch: intenzita elektrického poľa  (E), intenzita magnetického poľa (H), magnetická indukcia (B) a hustota žiarivého toku (S), pre ktorú musí byť vykonané jedno alebo viacero špecifických opatrení, uvedených v tomto nariadení. Súlad s týmito hodnotami zaručuje súlad so zodpovedajúcimi limitnými hodnotami expozície.

§ 3
Limitné a akčné hodnoty expozície

(1)	Limitné hodnoty expozície sú uvedené v prílohe č. 2 tab. č. 1.

(2)	Akčné hodnoty expozície sú uvedené v prílohe č. 2 tab. č. 2.

(3)	Pre hodnotenie, meranie alebo výpočet expozície zamestnancov elektromagnetickým poliam je možné použiť vedecky podložené normy a odporúčania, ktoré umožňujú stanoviť veličiny uvedené v §2  tohto nariadenia.

DRUHÁ ČASŤ
POVINNOSTI ZAMESTNÁVATEĽOV

§ 4
Určenie expozície a zhodnotenie rizika

(1)	Pri akejkoľvek činnosti, pri ktorej by mohlo vzniknúť riziko expozície zamestnancov elektromagnetickým poliam, zamestnávateľ musí posúdiť a ak je to potrebné, zmerať alebo vypočítať hladiny elektromagnetických polí, ktorým sú zamestnanci  exponovaní. Posúdenie, meranie alebo výpočet sa môže vykonať v súlade s vedecky podloženými normami a  odporúčaniami podľa § 3 a, ak je to odôvodnené, aj tak, že sa berú do úvahy údaje o úrovniach emisií, ktoré poskytne výrobca zariadenia.

(2)	Ak sa na základe posúdenia úrovne elektromagnetických polí, vykonaného v súlade s odst. 1 zistí, že sú prekročené akčné hodnoty podľa § 3, zamestnávateľ zhodnotí a, ak je to potrebné, vypočíta, či sú prekročené limitné hodnoty expozície.

(3)	Posúdenie, meranie alebo výpočet podľa ods. 1 a 2 sa nemusí vykonať na pracovných miestach, ktoré sú určené pre verejnosť za podmienky, že toto hodnotenie už bolo vykonané v súlade s inými právnymi úpravami, stanovujúcimi najvyššiu prípustnú expozíciu obyvateľstva elektromagnetickým poliam (vyhláška o elmag poliach pre životné prostredie) a že obmedzenia pre zamestnancov podľa tohto nariadenia sú dodržiavané a riziko pre ich bezpečnosť  je vylúčené.

(4)	Posúdenie, meranie alebo výpočet podľa ods. 1 a 2 musí byť plánovaný a vykonávaný kompetentnými službami alebo osobami vo vhodných intervaloch a za účasti zamestnancov alebo zástupcov zamestnancov (zákon 330/1994?, závodné zdravotné služby?). Údaje o úrovni expozície, získané na základe posúdenia, merania alebo výpočtu, musia byť uchovávané vo vhodnej forme po dobu 20 rokov od skončenia práce.

(5)	Pri hodnotení rizika zamestnávateľ venuje osobitnú pozornosť:

(a)	hladine, frekvenčnému spektru, trvaniu a typu expozície;

(b)	limitným hodnotám a akčným hodnotám expozície podľa § 3 tohto nariadenia;

(c)	akýmkoľvek vplyvom týkajúcich sa zdravia a bezpečnosti zamestnancov, ktorí patria do osobitne citlivých rizikových skupín;

(d)	akýmkoľvek nepriamym účinkom ako sú napríklad interferencia s lekárskym elektronickým zariadením a prístrojmi vrátane srdcových pacemakerov a iných implantovaných prístrojov, riziko„vystreľovania“ ferromagnetických predmetov v statickom magnetickom poli s intenzitou magnetického poľa väčšou ako 3 mT, zapálenie elektrovýbušných detonátorov (?), ohne a výbuchy, ktoré vznikajú vznietením horľavých materiálov iskrami z indukovaných polí, kontaktných prúdov alebo výbojov;

(e)	existencii alternatívneho (?) zariadenia, ktoré bolo navrhnuté na zníženie úrovne expozície  elektromagnetickým poliam;

(f)	primeraným informáciám, získaným vykonávaním zdravotného dohľadu, vrátane publikovaných informácií, pokiaľ je to možné

(g)	viacerým zdrojom expozície;

(h)	súčasnej expozícii poliam s viacerými frekvenciami.

(6)	Zamestnávateľ je povinný vykonať hodnotenie rizika a na jeho základe určiť, ktoré opatrenia sa musia prijať v súlade s § 5 a 6 tohto nariadenia. O hodnotení rizika zamestnávateľ vypracuje písomný dokument, ktorý môže obsahovať záver zamestnávateľa, že povaha a rozsah rizika vznikajúce v dôsledku expozície elektromagnetickým poliam  nevyžaduje ďalšie podrobné hodnotenie rizika. Hodnotenie rizika musí byť aktualizované pravidelne, vo vhodných intervaloch a vždy, keď nastane akákoľvek zmena  podmienok, ktoré môžu ovplyvniť expozíciu zamestnancov hluku, ak dôjde ku zmenám, ktoré by mohli spôsobiť zastaranie tohto hodnotenia alebo ak výsledky zdravotného dohľadu  preukážu potrebu prehodnotenia rizika.  Zamestnávateľ musí poskytnúť orgánom verejného zdravotníctva na ich požiadanie informácie, použité na hodnotenie rizika.

§ 5
Opatrenia na odstránenie alebo zníženie rizika

(1)	Riziko, vyplývajúce z expozície zamestnancov elektromagnetickým poliam, sa musí odstrániť alebo znížiť na najnižšiu dosiahnuteľnú úroveň s prihliadnutím na technický pokrok a dostupnosť opatrení na odstránenie alebo zníženie hluku predovšetkým pri zdroji. 

(2)	Ak sa na základe hodnotenia rizika podľa § 4 zistí prekročenie akčných hodnôt expozície, zamestnávateľ, pokiaľ preukáže, že limitné hodnoty nie sú prekročené a riziko pre bezpečnosť môže byť vylúčené, stanoví a realizuje akčný plán, ktorý obsahuje technické a organizačné opatrenia, ktorých účelom  je predchádzať vzniku expozície, prekračujúcej limitné hodnoty. Takéto opatrenia sú predovšetkým:

(a)	iné pracovné postupy, ktoré spôsobujú menšiu expozíciu elektromagnetickým poliam;

(b)	výber vhodného pracovného zariadenia, ktoré vytvára menšie elektromagnetické pole;

(c)	technické opatrenia, ktoré majú znížiť emisie elektromagnetických polí. Medzi takéto opatrenia v odôvodnených prípadoch patrí používanie zámkov (interlocs), štítov (tienenia) a ďalších mechanizmov (zariadení) na ochranu zdravia; 

(d)	vhodný program údržby pracovných zariadení, pracovných miest a systémov na pracovisku,

(e)	navrhovanie a usporiadanie pracoviska a pracovných miest;

(f)	obmedzenie trvania a intenzity expozície;

(g)	dostupnosť vhodných osobných ochranných pracovných prostriedkov.

(3)	Na základe posúdenia rizík podľa § 4 sa určia pracoviská alebo pracovné miesta, na ktorých zamestnanci môžu byť exponovaní elektromagnetickým poliam presahujúcim akčné hodnoty expozície. Tieto pracoviská alebo pracovné miesta sa vyčlenia, označia výstražnými značkami (NV o výstražných značkách) ak posúdenie rizika podľa § 4 ods. 2 preukáže, že limitné hodnoty expozície nie sú prekročené a riziko pre bezpečnosť môže byť vylúčené. Dotknuté miesta sa vyčlenia (identifikujú)  a prístup na ne sa obmedzí, ak je to technicky uskutočniteľné a ak je nebezpečie, že môže dôjsť k prekročeniu limitných hodnôt expozície. 

(4)	Expozícia zamestnanca nesmie za žiadnych okolností presahovať limitné hodnoty expozície. Ak aj napriek opatreniam, ktoré zamestnávateľ vykoná podľa tohto nariadenia, expozícia presiahne  limitné hodnoty expozície, zamestnávateľ:
(a)	okamžite prijme opatrenia na zníženie expozície pod limitné hodnoty expozície,
(b)	identifikuje /určí príčiny, ktoré viedli k nadmernej expozícii,
(c)	zmení alebo doplní ochranné a preventívne opatrenia, aby nedošlo k opakovanému prekročeniu.

(5)	Opatrenia, uvádzané v tomto paragrafe, zamestnávateľ prispôsobí požiadavkám zamestnancov, patriacim k osobitne citlivým rizikovým skupinám.

§ 6
Informovanie a odborný výcvik zamestnancov

Zamestnávateľ zabezpečí, aby zamestnanci, exponovaní pri práci riziku elektromagnetických polí, alebo ich zástupcovia dostali primerané informácie a výcvik (zaškolenie) súvisiace so závermi hodnotenia rizika podľa § 4 ods. 1. Tieto informácie a výcvik (zaškolenie) sa týkajú predovšetkým:

(a)	opatrení vykonaných na splnenie požiadaviek tohto nariadenia;

(b)	hodnôt a koncepcie (?) limitných a akčných hodnôt expozície a súvisiacich možných rizík;

(c)	výsledky hodnotenia, merania alebo výpočtu hladín expozície elektromagnetickým poliam vykonaným podľa § 4 tohto nariadenia;

(d)	spôsobu, ako zistiť škodlivé účinky expozície na zdravie a ako ich hlásiť;

(e)	podmienok, za ktorých zamestnanci majú právo na primeraný zdravotný dohľad a jeho účelu;

(f)	bezpečnej pracovnej praxe / bezpečných pracovných postupov, zameraných na minimalizovanie rizika z expozície.

§ 7
Konzultácie a účasť zamestnancov

Konzultácie a účasť zamestnancov alebo ich zástupcov sa uskutočnia v rozsahu pôsobnosti tohto nariadenia.

TRETIA ČASŤ 
RÔZNE USTANOVENIA
§ 8
Zdravotný dohľad

(1)	Za účelom prevencie a včasnej diagnostiky možných poškodení zdravia v dôsledku expozície elektromagnetickým poliam zamestnávateľ je povinný zabezpečiť dohľad nad zdravím zamestnancov. Ak expozície presahuje limitné hodnoty, zamestnávateľ je povinný zabezpečiť vykonanie primeraných lekárskych vyšetrení zamestnancov. Ak sa zistí poškodenie zdravia / zmeny zdravotného stavu v súvislosti s expozíciou elektromagnetickým poliam, zamestnávateľ vykoná prehodnotenie rizika podľa § 4.

(2)	Zamestnávateľ vykoná primerané opatrenia, aby lekár alebo iná primerane kvalifikovaná osoba zodpovedná za zdravotný dohľad mala prístup k výsledkom hodnotenia rizika podľa § 4.

(3)	Zdravotné záznamy sa uchovávajú vo vhodnej forme, aby bolo možné do nich nahliadnuť aj neskôr, pričom sa zohľadňuje ich dôverný ráz. Každému zamestnancovi sa na požiadanie umožní prístup k zdravotným záznamom a záznamom o expozícii týkajúcim sa jeho osoby.

§ 9
Zrušovacie ustanovenia

Zrušuje sa:
1.	vyhláška Ministerstva zdravotníctva Slovenskej republiky č. ..../2004 Z.z. o ochrane zdravia pred neionizujúcim žiarením.

§ 10
Účinnosť

Toto nariadenie vlády nadobúda účinnosť dňom zverejnenia v zbierke zákonov     2005.

Príloha č. 1
k nariadeniu vlády SR č. ........

Definície pojmov

(1) intenzita elektrického poľa: vektorová veličina, rovná vektoru F, sily pôsobiacej na bodový elektrický náboj, delenému veľkosťou q tohto náboja:
E = F/q
Symbol: E
Jednotka SI: volt na meter [V/m]
POZNÁMKA – Pri poliach, ktoré sa v čase periodicky menia a ktorých priebeh je možné popísať ako sínusový, vektor elektrického poľa osciluje pozdĺž pevnej priamky (lineárna polarizácia) alebo sa otáča a opisuje elipsu.
Pretože priebeh elektrického poľa narušujú blízke elektricky vodivé predmety (počítajúc do toho aj osoby), je nutné expozičnú situáciu charakterizovať neporušeným elektrickým poľom (t.j. poľom, aké by v danom mieste bolo bez prítomnosti osôb a bez prechodne umiestňovaných alebo prenosných predmetov). 

(2) magnetická indukcia: vektorová veličina B popisujúca pole, ktoré na elektrický náboj q pohybujúci sa rýchlosťou v pôsobí silou F rovnou:
F = q . (v x B)
Symbol: B
Jednotka SI: tesla [T]

POZNÁMKA – Pri poli, ktoré sa v čase periodicky mení a ktorého priebeh je možné popísať ako sínusový, vektor magnetického poľa osciluje pozdĺž pevnej priamky alebo sa otáča a opisuje elipsu.

(3) intenzita magnetického poľa: vektorová veličina H, rovná vektoru B magnetickej indukcie delenému permeabilitou prostredia μ:
H = B/μ
Symbol: H
Jednotka SI: ampér na meter [A/m]  

POZNÁMKA – Pri popise biologických efektov spôsobených magnetickým poľom sa namiesto intenzity magnetického poľa častejšie používa magnetická indukcia. Vo vákuu a prakticky vo všetkých biologických objektoch sa tieto veličiny líšia len multiplikatívnou konštantou: pomer B/H medzi magnetickou indukciou a intenzitou magnetického poľa je rovný permeabilite vákua μ0 = 4π . 10-7 henry na meter (H/m). Vo feromagnetických materiáloch sa však pomer B/H od permeability vákua líši aj o niekoľko rádov.
Pri poli, ktoré sa v čase periodicky mení a ktorého priebeh je možné popísať ako sínusový, vektor magnetického poľa osciluje pozdĺž pevnej priamky alebo sa otáča a opisuje elipsu.

(4) prúdová hustota: intenzita elektrického prúdu prechádzajúceho kolmo k zvolenej ploche, delená veľkosťou tejto plochy.

Symbol: J
Jednotky SI: ampér na štvorcový meter [A/m2]

(5) hustota žiarivého toku (výkonová hustota): výkon prenášaný elektromagnetickou vlnou cez jednotkovú plochu kolmú na smer šírenia vlny; je rovný hodnote Pointingovho vektora:
S = E x H
Symbol: S
Jednotka SI: watt na štvorcový meter [W/m2]

POZNÁMKA – Pri rovinnej elektromagnetickej vlne je možné hustotu žiarivého toku určiť z intenzity E elektrického poľa alebo z intenzity H magnetického poľa, alebo z magnetickej indukcie B s použitím impedancie vákua (377Ω). Platí
S = E2/377 = 377 . H2 = E . H = (E . B)/μ
E a H sú v jednotkách V/m, alebo A/m, B v jednotkách tesla (T), S je vo W/m2

(6) plošná hustota energie: množstvo energie, ktoré dopadne na rovinnú plochu (alebo ktoré prešlo rovinnou plochou) kolmou na smer šírenia elektromagnetickej vlny, delené obsahom tejto plochy.

Jednotka SI: joule na štvorcový meter [J/m2]

(7) kontaktný prúd: prúd tečúci telom pri kontakte človeka s vodivým predmetom, ktorý je v elektrickom alebo striedavom magnetickom poli. S najvyššou prípustnou hodnotou sa porovnáva časový priemer efektívnej hodnoty kontaktného prúdu stredovanej po dobu jednej sekundy.

Symbol: I
Jednotka SI: ampér [A]

(8) indukovaný prúd: prúd tečúci telom v dôsledku priamej expozície osoby elektrickému alebo striedavému magnetickému poľu.

Symbol: i
Jednotka SI: ampér [A]

(9) špičková hodnota: maximálna hodnota časovo premennej veličiny (napr. intenzity poľa alebo hustoty žiarivého toku) v danom časovom intervale.

(10) absolútna hodnota: absolútna hodnota (veľkosť) vektora intenzity elektrického poľa E(t) v okamihu t je definovaná vzťahom
E(t) = │E(t)│ = [Ex2(t) + Ey2(t) + Ez2(t)]1/2
Ex(t), Ey(t) a Ez(t) sú okamžité hodnoty pravouhlých zložiek časovo premenného vektora E(t) pole. Rovnaký vzťah platí pre vektor magnetickej indukcie B(t) a pre akúkoľvek inú vektorovú veličinu.

(11) efektívna hodnota: efektívna hodnota Eeff intenzity elektrického poľa a efektívna hodnota Beff magnetickej indukcie v danom mieste je rovná odmocnine z časového priemeru kvadrátu intenzity poľa E(t) a kvadrátu magnetickej indukcie B(t) cez periódu:
         t + T
Eeff = [ (1/T) ∫ E2(t).dt]1/2
t

  t + T
Beff = [ (1/T) ∫ B2(t).dt]1/2
t
rovnaký vzťah sa použije pre výpočet efektívnej hodnoty elektrického prúdu a efektívnej hodnoty prúdovej hustoty.
Efektívna hodnota hustoty žiarivého toku (výkonovej hustoty) je časový priemer hustoty žiarivého toku cez periódu:

              t + T
Seff =  (1/T) ∫ S(t).dt
          t
T = 1/f je perióda príslušnej oscilujúcej veličiny

(12) časový priemer (spôsob stredovania): s najvyššími prípustnými hodnotami pre nepretržitú expozíciu stanovenými v prílohe č. 2 sa zistené hodnoty zodpovedajúcich veličín porovnávajú rôzne podľa biologických mechanizmov, ktorými elektrické a magnetické pole rôznych frekvencií pôsobí na tkanivo ľudského tela:
1.	Pri veličinách charakterizujúcich pole s frekvenciou vyššou ako 1 kHz a pri hustote žiarivého toku sa s najvyššími prípustnými hodnotami porovnávajú časové priemery Est, Bst a Sst vypočítané zo zistených efektívnych hodnôt
a)	pri poli s frekvenciou 100 kHz a nižšiou podľa vzťahov
                                                                                                                                                                            t+Tc
                            Est =(1/Tc)∑Ei . ti        	 alebo		 Est =  (1/Tc) ∫ Eeff(t).dt
                                                                                                                                                                            t
                                                                                                                                                                          t+Tc
                           Bst =(1/Tc)∑Bi . ti        	 alebo		 Bst =  (1/Tc) ∫ Eeff(t).dt
                                                                                                                                                                           t
		s časom stredovania Tc = 1 sekunda		

b)	pri poli s frekvenciou vyššou ako 100 kHz a nižšou ako 10 GHz alebo rovnou 10 GHz podľa vzťahov

                                                                                                                                                                           t+Ts
                            Est = [(1/Ts)∑Ei2 . ti]1/2       alebo		  Est = [ (1/Ts) ∫ Eeff 2(t).dt]1/2
                                                                                                                                                                           t
                                                                                                                                                                           t+Ts
                            Bst = [(1/Ts)∑Bi2 . ti]1/2       alebo		  Bst = [ (1/Ts) ∫ Beff 2(t).dt]1/2
                                                                                                                                                                            t
                                                                                                                                                                       t+Ts
                            Sst = (1/Ts)∑Si . ti                        alebo              Sst =  (1/Ts) ∫ Seff (t).dt
                                                                                                                                                                       t

s dobou stredovania Ts = 6 minút a pre frekvenciu z intervalu od 10 GHz do 300 GHz s dobou stredovania Ts = 68/(10-9 . f)1,05. Frekvencia je v jednotkách Hz, čas Ts bude v minútach.
Ei a Bi sú efektívne hodnoty intenzity elektrického poľa a magnetickej indukcie, Si je efektívna hustota žiarivého toku pre i-tu expozíciu trvajúcu čas ti. Výrazy s integrálmi sa požijú, ak v časovom úseku, cez ktorý sa streduje, bol zaznamenaný spojito premenný časový priebeh okamžitých efektívnych hodnôt Eeff(t), Beff(t) a Seff(t) intenzity elektrického poľa, magnetickej indukcie alebo hustoty žiarivého toku.
2.	Pri poli s frekvenciou nižšou ako 1 kHz nie je časové stredovanie prípustné. S najvyššími prípustnými hodnotami sa v tomto prípade porovnávajú zistené efektívne hodnoty elektrického poľa a magnetickej indukcie priamo.

(13) časový interval pre stanovenie priemeru (Tc, Ts): čas, počas ktorého je stredovaná príslušná veličina, napr. intenzita elektrického poľa. Pre frekvencie od 1000 Hz do 100 kHz je časový interval pre stanovenie priemeru 1 sekunda, pre frekvencie vyššie ako 100 kHz a nižšie ako 10 GHz – 6 minút, pre frekvencie od 10 GHz do 300 GHz je Tst = 1,92 . 1011/f1,05 (f je frekvencia v Hz, Tst je čas stredovania v minútach). Veličiny (intenzita elektrického poľa, magnetická indukcia, hustota indukovaného elektrického prúdu) s frekvenciou nižšou ako 1000 Hz sa pre porovnanie s najvyššími prípustnými hodnotami nestredujú.

(14) statické pole: pre účely tejto vyhlášky – elektrické alebo magnetické pole, ktorého časová zmena má frekvenciu nižšiu ako 1 Hz.

(15) pole s niekoľkými frekvenciami: superpozícia dvoch alebo viacerých fázovo nekoherentných zložiek elektromagnetického poľa s rôznymi frekvenciami.

(16) oblasť blízkeho poľa: oblasť nachádzajúca sa blízko zdroja vysokofrekvenčného poľa, v ktorej nemá elektrické a magnetické pole charakter rovinnej vlny. Oblasť blízkeho poľa sa ďalej delí na reaktívnu oblasť, ktorá je k vyžarujúcej štruktúre najbližšie a obsahuje skoro celú uloženú energiu, a na oblasť vyžarovania, kde už radiačné pole prevažuje nad reaktívnym poľom, má však zložitú štruktúru. Pre väčšinu antén sa obyčajne za vonkajšiu hranicu reaktívneho poľa považuje vzdialenosť od povrchu antény rovná polovicu vlnovej dĺžky.

(17) oblasť vzdialenej zóny: v tejto oblasti prevláda charakter rovinnej vlny, kedy vektory elektrickej zložky a magnetickej zložky poľa sú navzájom kolmé a ležia v rovine kolmej na smer šírenia vlny.

(18) vlnová impedancia (Z): pomer intenzity elektrického poľa k intenzite magnetického poľa v elektromagnetickej vlne. Vlnová impedancia pre rovinnú vlnu šíriacu sa vo vákuu je Z0 = (μ0/ε0)1/2, teda približne 377Ω.

(19) dielektrická konštanta: viď permitivita

(20) pracovný cyklus (pri periodicky prerušovanom poli): pomer doby trvania impulzu poľa k perióde opakovania impulzov. Pracovný cyklus rovný jednej zodpovedá neprerušovanému poľu.

(21) elektrická indukcia: veličina rovná intenzite elektrického poľa E násobenej permitivitou:
D = ε . E
Symbol: D
Jednotka SI: coulomb na štvorcový meter [C/m2]

(22) permeabilita: magnetická permeabilita materiálu (prostredia) je definovaná ako pomer medzi veľkosťou magnetickej indukcie B a intenzitou magnetického poľa H:
μ = B/H
Symbol: μ
Jednotka SI:	henry na meter [H/m]

POZNÁMKA – Pre všetky neferomagnetické materiály, vrátane tkaniva ľudského tela, je permeabilita dostatočne presne rovná 4π . 10-7 H/m.

(23) permitivita: charakteristika dielektrického materiálu (napr. biologického tkaniva) definovaná ako podiel veľkosti elektrickej indukcie a intenzity elektrického poľa:
ε = D/E
Symbol: ε
Jednotka SI: farad na meter [F/m]

(24) vlnová dĺžka: vlnová dĺžka elektromagnetickej vlny súvisí s frekvenciou f a rýchlosťou c vlny:
c = f . λ
Symbol: λ
Jednotka SI:	meter [m]

POZNÁMKA – Vo vákuu je rýchlosť elektromagnetickej vlny rovná rýchlosti svetla

(25) odrazené žiarenie: elektromagnetické pole vyvolané vodivými alebo posuvnými prúdmi indukovanými vo vodivom alebo dielektrickom predmete elektromagnetickými vlnami dopadajúcimi na tento predmet z jedného alebo niekoľkých zdrojov. Odrážajúci objekt sa niekedy nazýva sekundárny žiarič.

(26) polarizácia: smer vektora elektrického poľa; v užšom zmysle – priestorová krivka, ktorú opisuje koncový bod vektora elektrického alebo magnetického poľa. (Vektor opisuje všeobecne elipsu v smere chodu hodinových ručičiek alebo proti nemu. Kruhová alebo lineárna polarizácia nastáva, ak sa elipsa zmení na kružnicu alebo na priamku.)

Príloha č. 2
k nariadeniu vlády SR č. ........

Limitné hodnoty a akčné hodnoty expozície 

1. Limitné hodnoty expozície

Za účelom stanovenia limitných hodnôt expozície elektromagnetickému poľu sú v závislosti na frekvencii používané nasledovné fyzikálne veličiny:
(a)	limitné hodnoty expozície pre prúdovú hustotu časovo premenných polí do 1 Hz sú stanovené z dôvodu ochrany srdcovocievneho a nervového systému,
(b)	limitné hodnoty expozície pre prúdovú hustotu od 1 Hz do 10 MHz sú stanovené z dôvodu ochrany funkcií centrálneho nervového systému,
(c)	limitné hodnoty expozície pre SAR od 100 kHz do 10 GHz sú stanovené z dôvodu predchádzania celotelovému tepelnému stresu a rozsiahlemu miestnemu prehrievaniu tkanív. V rozsahu od 100 Hz do 10 MHz sú stanovené limitné hodnoty expozície pre prúdovú hustotu aj pre SAR,
(d)	limitné hodnoty expozície pre hustotu žiarivého toku (výkonovú hustotu) v rozsahu od 10 GHz do 300 GHz sú stanovené z dôvodu predchádzania rozsiahlemu miestnemu prehrievaniu tkanív alebo povrchu tela.

Tab. 1  Limitné hodnoty expozície (musia byť splnené všetky podmienky)

Frekvenčný rozsah	Prúdová hustota pre hlavu a trup
J
(mA/m2)
(rms)	Priemerné SAR pre celé telo
(W/kg)	Lokalizované SAR
(hlava a trup)
(W/kg)	Lokalizované SAR
(končatiny)
(W/kg)	Hustota žiarivého toku
S
(W/m2)	
do 1 Hz	40	-	-	-	-	
1 – 4 Hz	40/f	-	-	-	-	
4 – 1000 Hz	10	-	-	-	-	
1000 Hz – 100 kHz	f/100	-	-	-	-	
100 kHz – 10 MHz	f/100	0,4	10	20	-	
10 MHz – 10 GHz	-	0,4	10	20	-	
10 – 300 GHz	-	-	-	-	50	

Poznámka:
1.	f je frekvencia v hertzoch
2.	Limitné hodnoty expozície prúdovej hustoty sú stanovené z dôvodu ochrany proti účinkom akútnej expozície na tkanivá centrálneho nervového systému hlavy a trupu tela. Limitné hodnoty expozície frekvenčného rozsahu od 1 Hz do 10 MHz sú založené na preukázaných škodlivých účinkoch expozície na centrálny nervový systém. Takéto akútne účinky sú v podstate okamžité a nie je žiadne vedecké opodstatnenie meniť limitné hodnoty expozície pre krátkodobú expozíciu.  Pretože limitné hodnoty expozície sa vychádzajú zo škodlivých účinkov na centrálny nervový systém, tieto limitné hodnoty  expozície môžu za tých istých podmienok expozície pripúšťať vyššie hodnoty prúdovej hustoty pre iné tkanivá ľudského tela než centrálny nervový systém.
3.	Z dôvodu elektrickej nehomogenity ľudského tela musí byť prúdová hustota vypočítaná ako priemerná hodnota pripadajúca na 1 cm2 plochy kolmej k smeru šírenia.
4.	Pre frekvencie do 100 kHz môže byť vrcholová hodnota prúdovej hustoty získaná vynásobením efektívnej hodnoty 2.0,5.
5.	Pre frekvencie do 100 kHz a pre pulzné magnetické polia môže byť maximálna prúdová hustota spojená s pulzami vypočítaná z počtu pulzov a z maximálnej rýchlosti (hodnoty?) zmeny magnetickej indukcie. Indukovaná prúdová hustota môže byť potom porovnávaná s príslušnými limitnými hodnotami expozície. Pre pulzy v trvaní tp môže byť ekvivalentná frekvencia, ktorú je možné aplikovať na limitné hodnoty expozície, vypočítaná podľa vzťahu f=1/(2 tp).
6.	Všetky hodnoty SAR sa priemerujú v 6 minútových intervaloch.
7.	Priemerná hmota lokalizovaného SAR tvorí 10 g priľahlého (susediaceho) tkaniva; takto získaná maximálna hodnota SAR by mala byť využitá pre stanovenie expozície. Týchto 10 g tkaniva má byť hmotou priľahlého tkaniva takmer homogénnych elektrických vlastností.
8.	Z dôvodu obmedzenia a odstránenia účinkov na sluch, ktoré sú zapríčinené termoelastickou expanziou, sú pre pulznú expozíciu v rozsahu frekvencií od 0,3 do 10 GHz a pre lokalizovanú expozíciu hlavy odporúčané ďalšie limitné hodnoty expozície. Je to preto, že SA by nemalo presiahnuť 10 mJ/kg vypočítané na 10 g tkaniva.  
9.	Výkonová hustota sa vypočíta na 20 cm2 exponovanej plochy a za 68/f1,05 minútový interval (pričom f je v GHz) aby sa vyvážilo stupňujúce sa prenikanie do hĺbky v závislosti na zvyšujúcej sa frekvencii. Maximálna výkonová hustota vypočítaná na 1 cm2 by nemala prekročiť hodnotu 50 W/m2.
10.	S ohľadom na pulzné alebo premenlivé elektromagnetické polia alebo vo všeobecnosti s ohľadom na súčasnú expozíciu  polí s viacerými frekvenciami je na posudzovanie, meranie alebo výpočet potrebné použiť primerané metódy, ktoré sú vhodné pre analyzovanie charakteristík vĺn a povahy biologických interakcií, pričom sa berú do úvahy európske harmonizované normy, vypracované CENELECom.

2. Akčné hodnoty expozície

Akčné hodnoty uvádzané v tab. 2 sú získané z limitných hodnôt expozície podľa postupu (?) použitého Medzinárodnou komisiou pre ochranu pred neionizujúcim žiarením (ICNIRP) v jej guideline pre obmedzenie expozície neionizujúcemu žiareniu (ICNIRP 7/99).

Tab. 2 Akčné hodnoty (efektívne hodnoty pre nepretržitú expozíciu)

Frekvenčný rozsah	Intenzita elektrického poľa, E
(V/m)	Intenzita magnetického poľa, H
(A/m)	Magnetická indukcia, B
(μT)	Výkonová hustota ekvivalentnej rovinnej vlny
Seq
(W/m2)	Kontaktný prúd, Ic
(mA)	Indukovaný prúd (končatiny), IL
(mA)	
0 – 1 Hz	-	1,63x105	2x105	-	1,0	-	
1 – 8 Hz	2000	1,63x105/f2	2x105/f2	-	1,0	-	
8 – 25 Hz	2000	2x104/f	2,5x104/f	-	1,0	-	
0,025 – 0,82 kHz	500/f	20/f	25/f	-	1,0	-	
0,82 – 2,5 kHz	610	24,4	30,7	-	1,0	-	
2,5 – 65 kHz	610	24,4	30,7	-	0,4 f	-	
65 – 100 kHz	610	1600/f	2000/f	-	0,4 f	-	
0,1 – 1 MHz	610	1,6/f	2/f	-	40	-	
1 – 10 MHz	610/f	1,6/f	2/f	-	40	-	
10 – 110 MHz	61	0,16	0,2	10	40	100	
110 – 400 MHz	61	0,16	0,2	10	-	-	
400 – 2000 MHz	3f1/2	0,008 f1/2 	0,01 f1/2	f/40	-	-	
2 – 300 GHz	137	0,36	0,45	50	-	-	

Poznámky:
1.	f je frekvencia v jednotkách, uvádzaných v stĺpci frekvenčného rozsahu. 
2.	Pre frekvencie od 100 kHz do 10 GHz, Seq, E2, H2, B2 a IL2 musia byť (?) spriemerované za 6 minútový interval.
3.	Pre frekvencie nad 10 GHz, Seq, E2, H2 a B2 musia byť (?) spriemerované za 68/f1,05 minútový interval (f v GHz).
4.	Pre frekvencie do 100 kHz (vrátane)sa špičkové akčné hodnoty pre intenzitu poľa získajú vynásobením efektívnej hodnoty hodnotou 2.0,5. Pre pulzy v trvaní tp, sa ekvivalentná frekvencia zodpovedajúca príslušnej akčnej hodnote vypočíta ako f=1/(2tp).
      Pre frekvencie nad 100 kHz do 10 MHz sa špičkové hodnoty pre intenzitu poľa sa 
      relevantné výkonové hodnoty vypočítajú vynásobením príslušnej efektívnej hodnoty 
      hodnotou 10a, kde a=(0,665 log (f/105) + 0,176), pričom f je v Hz.
	Pre frekvencie nad 10 MHz do 300 GHz sa špičkové hodnoty vypočítavajú 
      vynásobením zodpovedajúcej efektívnej hodnoty intenzity poľa hodnotou 32 
      a hodnotou 1000 pre výkonovú hustotu ekvivalentnej rovinnej vlny.
5.	S ohľadom na pulzné alebo premenlivé elektromagnetické polia alebo vo všeobecnosti s ohľadom na súčasnú expozíciu  polí s viacerými frekvenciami je na posudzovanie, meranie alebo výpočet potrebné použiť primerané metódy, ktoré sú vhodné pre analyzovanie charakteristík vĺn a povahy biologických interakcií, pričom sa berú do úvahy európske harmonizované normy, vypracované CENELECom.
6.	Navrhuje sa, že pre špičkové hodnoty pulzného modulovaného elektromagnetického poľa s nosnými frekvenciami vyššími ako 10 MHz by Seq, prepočítané na šírku pulzu nemalo presiahnuť 1 000-násobok akčných hodnôt  Seq alebo intenzita poľa by nemala presiahnuť 32-násobok akčných hodnôt intenzity poľa nosnej frekvencie.